open-index/open-wikipedia-markdown huggingface dataset:
Hibrida veturilo

[eta| [Termika motoro (maldekstre supre) kun elektromotoro (dekstre malsupre)]]

**Hibrida veturilo** estas veturilo, kiu povas ĉerpi energion el du aŭ pli diversaj fontoj por la pelado, tipe elektran energion kaj energion de likva aŭ gasa fuelo per internobrula motoro. Ekzemplo estas Toyota Prius.

La hibrida veturilo uzas elektran energion ĉe malrapida, mallonga antaŭeniro, aŭ okaze de malfunkcio de la brulmotoro. Tiel ĝi malpliigas la eligon de damaĝaj ellasitaj gasoj.

Veturiloj, en kiuj du aŭ pli da formoj de energia stokado kunekzistas, por generi meĥanikajn energiojn, nomitaj *hibridaj veturiloj*.

Ne konfuzu kun *du-modusaj veturiloj*, kiuj estas veturiloj, kiuj povas funkcii kun energifonto dum unu parto de siaj vojaĝoj kaj alia energifonto dum la alia parto de siaj vojaĝoj.

Konektebla hibrida elektra veturilo estas hibrida veturilo, kies baterioj povas esti taj uzante elektran konektilon (t.e. Chevrolet Volt).

Du-modusa veturilo estas ankaŭ "SABRE-motoro" de Ĉielono, Skylon: la motoro estas jet-motoro kaj ankaŭ raketomotoro.

## Vidu ankaŭ 
* Elektro-dizela lokomotivo
* Motorizita biciklo
* Trolebuso

Kategorio:Elektraj veturiloj
Kategorio:Veturiloj
Odaŭara

eta|240px|La kastelo, Odaŭara-ĝo
eta|240px|Urbocentro de odaŭara
**Odaŭara** (japane: 小田原市 [odaŭara-ŝi], Hepburn: *Odawara-shi*) estas urbo en la okcidenta parto de la gubernio Kanagaŭa en Japanio. Ĝi ekde la jaro 2000 havas la titolon Speciala urbo.

## Historio 
* 20-a de decembro 1940: vilaĝo Odaŭara, urbeto Aŝigara, vilaĝo Okubo, vilaĝo Hajakaŭa, vilaĝo Sakaŭa kunfandiĝis kaj naskiĝis la urbo Odaŭara.

## Ĝemelurboj 
* 

Kategorio:Urboj de Gubernio Kanagaŭa
Takeda (klano)

[eta|[Mon (heraldiko)|Mon (Familia simbolo) de la Takeda-klano]]
**Takeda** (japane: 武田) estas nomo de japana klano.

En la jaro 1130 la samurajo Minamoto Yoshikiyo (mortis en 1145), kiu loĝis en la loko Takeda en la japana provinco Hitachi, estis ekzilita al la provinco Kai kun sia filo Kiyomitsu (mortis en 1168). Iliaj posteuloj rapide disvastiĝis tra la tuta provinco. Parto de ili alprenis la nomon **Takeda**.

## Takeda-anoj 
### Historiaj 
* Takeda Nobutora - patro de Shingen.
* Takeda Shingen - unu el la plej famaj daimioj de Japanio.
* Takeda Katsuyori - filo de Shingen.
* Takeda Nobushige - juna frato de Shingen, verkis *Kyūjūkyū Kakun*, aro de 99 reguloj por Takeda-anoj.

### Nuntempaj 
* Sokaku Takeda - fondinto de Daito-ryu aiki-jujutsu, japana batalarto.

## Bibliografio 
* Reinhard Zöllner: *Die Ludowinger und die Takeda. Feudale Herrschaft in Thüringen und Kai no kuni*. Dieter Born, 1995, ISBN 3-922006-09-4
* Sansom, George (1961). 'A History of Japan: 1334-1615'. Stanford: Stanford University Press.
* Turnbull, Stephen (1998). 'The Samurai Sourcebook'. London: Cassell & Co.
* Turnbull, Stephen (2002). 'War in Japan 1467-1615'. Oxford: Osprey Publishing.

Kategorio:Japana nobelaro
Senpintigita 16-ĉelo

{{Hiperpluredro
|nomo=Senpintigita 16-ĉelo
|bildo=Schlegel half-solid truncated 16-cell.png
|bildo-priskribo=Figuro de Schlegel kun okedraj ĉeloj montritaj
|speco=Uniforma plurĉelo
|Schl=t0,1{4,3,3}  t0,1{31,1,1}
|CD=(o)3(o)3o4o  (o)3(o)o3o
|ĉeloj=8 okedroj (3.3.3) 25ra  16 senpintigitaj kvaredroj (3.6.6) 25ra
|edroj=64 trianguloj {3}  32 seslateroj {6}
|lateroj=120
|verticoj=48
|grupo=B4 [3,3,4]  D4 [31,1,1]
|propraĵoj=Konveksa
|vbildo=Truncated 16-cell-verf.png
|vfiguro=Kvadrata piramido  (3 senpintigitaj kvaredroj kaj 1 okedro kuniĝas je ĉiu vertico)
}}
En geometrio, la **senpintigita 16-ĉelo** estas konveksa uniforma plurĉelo. Kiel la nomo sugestas, ĝi povas esti farita per tranĉo de verticoj de la regula 16-ĉelo je 1/3 de la latera longo. Ĉi tio donas la 16 senpintigitajn kvaredrajn ĉelojn, kiuj prezentas 8 okedrojn - verticajn figurojn de la fonta plurĉelo.

Ĝi estas barita per 24 ĉeloj: 8 regulaj okedroj, kaj 16 senpintigitaj kvaredroj. Ĝi ne estas la regula 24-ĉelo, sed estas simila al ĝi.
Senpintigo de la 16-ĉelo je 1/2 de la lateraj longo rezultiĝas je la regula 24-ĉelo, kiu havas pli grandan gradon de simetrio ĉar la senpintigitaj ĉeloj iĝas identajn kun la verticaj figuroj de la fonta plurĉelo.

## Strukturo 
La senpintigitaj kvaredroj estas kunigitaj unu al la alia tra iliaj seslateraj edroj. La okedroj estas kunigitaj al la senpintigitaj kvaredroj tra iliaj triangulaj edroj.

## Projekcioj 
La okedro-unua paralela projekcio de la senpintigita 16-ĉelo en 3-dimensian spacon estas jena:
* La projekcia koverto estas senpintigita okedro.
* La 6 kvadrataj edroj de la koverto estas la bildoj de 6 el la okedraj ĉeloj.
* Bildo de 2 la aliaj okedraj ĉeloj estas okedro situita je centro de la koverto, tuŝante centrojn de la 6 kvadrataj edroj de la koverto.
* La cetera spaco inter la koverto kaj la centra okedro estas plenigita per 8 senpintigitaj kvaredroj, malformigita per la projekcio. Ĉi tiuj estas la bildoj de la 16 senpintigita kvaredraj ĉeloj, po 2 ĉeloj al ĉiu bildo.

Ĉi tiu aranĝo de ĉeloj en projekcio estas analoga al la aranĝo de edroj en la projekcio de la senpintigita okedro en 2-dimensian spacon. Do, la senpintigita 16-ĉelo povas esti konsiderata kiel la 4-dimensia analoga de la senpintigita okedro.

## Bildoj 
[eta|maldekstra|250ra|[Reta hiperpluredro]]
[eta|maldekstra|250ra|[Rektlinia sfera projekcio centrita je senpintigita kvaredro]]

## Vidu ankaŭ 
* Senpintigita 5-ĉelo
* Senpintigita 4-hiperkubo
* Senpintigita 24-ĉelo
* Senpintigita 120-ĉelo
* Senpintigita 600-ĉelo

Kategorio:Plurĉeloj
Kúty (apartigilo)

**Kúty** povas esti pluraj lokoj en Slovakio:

* Kúty (municipo situanta en distrikto Senica),
* Loka parto de urbo Prešov vidu Kúty (Prešov), 
* Loka parto de urbo Bojnice vidu Kúty (Bojnice). 

Similaj nomoj:
* Kuti - urbeto en Ukrainio
Cerová (apartigilo)

**Cerová**  povas esti pluraj lokoj en Slovakio:

*Cerová - vilaĝo situanta en distrikto Senica,
* Loka parto de vilaĝo Radobica en distrikto Prievidza,
* Loka parto de vilaĝo Naháč en distrikto Trnava,
* Alfluanto de rojo de Osľany je la Supra Nitro, vidu Cerová.
Provinco Kaga

**Provinco Kaga** (japane: 加賀国 [Kaga no kuni]) estis unu el la historiaj provincoj de Japanio, kiu situas en la suda parto de la nuna gubernio Iŝikaŭa. Kaga havis limojn al la provincoj Eĉizen, Eĉĉu, Hida kaj Noto kaj estis parto de la regiono Hokurikudo.

La provinco estis regata de la klano Maeda. La ĉefurbo estis Kanazaŭa.

## Eksteraj ligiloj 
* Mapo de historiaj japanaj provincoj, 1903 

Kaga
Nikko

**Nikkō** (japane: 日光市, Nikkō-shi, litere *sunlumo*) estas japana urbo en la gubernio Toĉigi. Ĝi situas en la montaro, ĉirkaŭ 140 km norde de Tokio kaj estas ŝatata turisma celo al japanaj kaj eksterlandaj turistoj.

La  Nikko kuniĝis kun la urbo Imaiĉi kaj la komunumoj Aŝio, Fuĵihara kaj Kurijama por krei la oficialan novan urbon de Nikko. La nova urbodomo estas la iama urbodomo de Imaiĉi.

## Loĝantaro 
La 1-an de majo, 2006, la loĝantaro estis je 93.568, la areo je 1.449,87&nbsp;km².

## Geografio 
Nikko situas ĉirkaŭ 140 km norde de Tokio en la montaroj de la gubernio Toĉigi.

Pro kuniĝo kun aliaj komunumoj la areo de Nikko estas nun 1.449,87 km² granda.

## Historio 
Shodo Shonin (japane: 勝道上人) starigis la templon de Rinno-ji en la jaro 766. Sekvis la templo de Chuzen-ji en 784. La vilaĝo de Nikko kreiĝis ĉirkaŭ tiuj temploj. 

La sanktejo Nikko Toŝo-gu estis finkonstruita en 1617 kaj iĝis ĉefa allogaĵo por vizitantoj al la regiono dum la Edo-epoko. Novaj vojoj estis konstruitaj tiutempe por faciligi la aliron al Nikko de la najbaraj regionoj. Nikko Toŝo-gu, la sanktejo Futarasan kaj Rinno-ji nun formas la mondan heredaĵon de UNESKO de la *sanktejoj kaj temploj de Nikko*.

Dum la Meiji-epoko Nikko iĝis montara ripozejo kaj estis ĉefe ŝatata de eksterlandaj turistoj. 
La japana nacia fervojo atingis Nikkon en 1890 per la Nikko-linio, sekvita de la Tobu-fervojo en 1929 per la Tobu-Nikko-linio.

Nikko iĝis urbeto en 1889, parto de la distrikto de Kamitsuga. Ĝia rango altiĝis al urbo en 1954 post kuniĝo kun la najbara vilaĝo Okorogawa. La  Nikko kuniĝis kun la urbo Imaiĉi kaj la komunumoj Aŝio, Fuĵihara kaj Kurijama por krei la oficialan novan urbon de Nikko. La nova urbodomo estas la iama urbodomo de Imaiĉi. 

## Vidindaĵoj 
* Tosho-gu, maŭzoleo de la ŝoguno Tokugawa Ieyasu
* maŭzoleo de Tokugawa Iemitsu
* Rinnoji-sanktejo
* Futarasan-sanktejo el la jaro 767
* *onsen*-banejoj
* Nacia parko Nikko kun belegaj akvofaloj kaj padoj
* Chuzenji (lago)
* Kegon (akvofalo)

## Fotogalerio 

Image:20100727 Nikko Tosho-gu Three wise monkeys 5965.jpg|La famaj 17-jarcentaj saĝaj simioj sur la ĉevalejo de Tosho-gu.
Image:TwoJizos0053.jpg|Jizo-statuoj en Nikko
Image:Kegon.jpg|Kegon-akvofalo en Nikko
Image:Chuzenjiko.jpg|Chuzenji-lago en Nikko
Image:NikkoRinnoji5390.jpg|Rinnoji, templo en Nikko
Image:Nikko Futarasan Jinja M3292.jpg|Futarasan-jinja, ŝintoa sanktejo en Nikko
Image:NikkoRyuzuNoTaki.jpg|Akvofalo ĉe Nikko

## Bibliografio 
(eo, jp) Jasuo Hori, 110 pejzaĝoj de la minurbo Aŝio / Reiûa-Aŝio sanjuuroku kei, eld. Horizonto, 2024, ISBN 	9784939088681

## Vidu ankaŭ 
* Nikko Toŝo-gu
* Tokugawa Ieyasu
* Nara

## Eksteraj ligiloj 
* Turistinformejo en Nikko (japane)
* Turistinformejo en Nikko (angle) 
* Fotoj de Nikko - Terra Galleria
* Filmeto pri Nikko

Kategorio:Urboj de Gubernio Toĉigi
Egyházashollós

**Eĝházashollós** [edjhazaŝholoŝ] estas malgranda vilaĝo en Hungario en regiono Okcidenta Transdanubio, en departemento Vas (Hungario), en Distrikto Körmend. La loknomo signifas: eklezia-korva, signifante tion, ke en la frua mezepoko ĝi havis preĝejon, korvo estas ankaŭ simbolo.
eta|Blazono de Egyházashollós
eta|Kirko Sankta Anna en Egyházashollós

## Bazaj informoj 
* Poŝtkodo: 9781
* Telefonkodo:
* Areo: 19 &nbsp;km²
* Loĝantaro: 580

## Situo 
Eĝházashollós situas inter Körmend kaj Vasvár laŭ la vojo kaj samtempe laŭ la rivero Rába. Dum la historio tie estis du vilaĝoj: Egyházashollós kaj **Hidashollós**. La lasta signifas ponta-korva. Ili unuiĝis en 1937.

En Egyházashollós migra poŝto servas.

## Vidindaĵoj 
La mezepoka Preĝejo Sankta Anna (Egyházashollós) dum la kontraŭturkaj bataloj estis trakonstruita al fortresopreĝejo.

== Komunumoj pri *egyházas* (=ekleziejo) en Hungara reĝlando ==
Komence en Hungarujo ĉiuj 10 vilaĝoj kune devis havi komunan preĝejon. Tiu vilaĝo, kie tiu konstruiĝis, nomiĝis "ekleziejo" vilaĝo havanta preĝejon. Jen listo, kie tiu rango restis:

Kategorio:Vilaĝoj de Hungario
Kategorio:Vilaĝoj de departemento Vas
Egyházasrádóc

eta|Katolika preĝejo en Egyházasrádóc
eta|Vojo en Egyházasrádóc
**Egyházasrádóc** [edjhAzaŝrAdOc] estas vilaĝo en Hungario en regiono Okcidenta Transdanubio, en departemento Vas (Hungario), en subregiono de Körmend. Egyházas signifas tion, ke en la frua mezepoko ĝi havis preĝejon. **Radovac** estas slava nomo.

## Bazaj informoj 
* Poŝtkodo: 9783
* Areo: 25 &nbsp;km²
* Loĝantaro: 1350

## Situo 
Egyházasrádóc situas inter Körmend kaj Szombathely laŭ la vojo kaj samtempe laŭ la fervojo.

## Historio 
La unua mencio okazis en 1221 en latina formo *Ecclesia S. Georgii de Radocz*. En 1937 vilaĝoj **Kissároslak** kaj **Rádóckisújfalu** aliĝis al Egyházasrádóc. En 1960 kolĥozo *Nova Vivo* kreiĝis.

## Vidindaĵoj 
Vidindaĵoj estas la katolika mezepoka preĝejo pri Sankta Andreo, luterana preĝejo el la 17-a jarcento kaj kastelo de **Rosner**.

## Famuloj 
En Egyházasrádóc naskiĝis ministro Lajos Für kaj monaĥo Imre Jeromos Huszár.

== Komunumoj pri *egyházas* (=ekleziejo) en Hungara reĝlando ==
Komence en Hungarujo ĉiuj 10 vilaĝoj kune devis havi komunan preĝejon. Tiu vilaĝo, kie tiu konstruiĝis, nomiĝis "ekleziejo" vilaĝo havanta preĝejon. Jen listo, kie tiu rango restis:

Kategorio:Vilaĝoj de Hungario
Kategorio:Vilaĝoj de departemento Vas
Honda Tadakatsu

**TADAKATSU Honda** (naskiĝis en 1548; mortis la 3-an de decembro 1610) estis japana generalo, kiu batalis sub la komando de Tokugawa Ieyasu kaj famiĝis pro siaj forto kaj kuraĝo.

Oda Nobunaga nomis lin *"samurajo inter samurajoj"*. Ekzistas multaj legendoj pri li en Japanio.

Kategorio:Daimioj
Kategorio:Samurajoj
Kategorio:Diigitaj japanoj
Ishikawa Kazumasa

**ISHIKAWA Kazumasa** (japane: 石川数正; naskiĝis en 1534; mortis en 1609) estis grava vasalo de Tokugawa Ieyasu. Li servis lin jam dum infaneco, ĉar ambaŭ estis garantiuloj ĉe la Imagawa-klano tiam.

Kategorio:Samurajoj
Kategorio:Naskiĝintoj en 1534
Kategorio:Mortintoj en 1609
Sakai Tadatsugu

**SAKAI Tadatsugu** (japane: 酒井忠次; naskiĝis en 1527; mortis en 1596) estis unu el la plej rimarkindaj oficiroj de Tokugawa Ieyasu dum la Sengoku-epoko en Japanio.

Kategorio:Daimioj
Kategorio:Samurajoj
Sakakibara Yasumasa

**SAKAKIBARA Yasumasa** (japane: 榊原康政; naskiĝis en 1548; mortis en 1606) estis japana samurajo kaj daimio de la fina Sengoku-epoko ĝis la komenco de la Edo-epoko. Li servis la Tokugawa-klanon kaj estis unu el la *"kvar gardistoj de Tokugawa"*. Li estis unu el la plej proksimaj vasaloj de Tokugawa Ieyasu. Oni nomis lin ankaŭ *"Sakikabara Heishichi"*.

Kategorio:Samurajoj
Kategorio:Daimioj
Tokugawa Hidetada

[eta|250ra|[Ŝoguno Tokugawa Hidetada]]
**TOKUGAWA Hidetada** (japane: 徳川 秀忠; naskiĝis la 2-an de majo 1579; mortis la 14-an de marto 1632) estis la dua ŝoguno de la ŝoguna reĝimo de Tokugawa, kiu regis de 1605 ĝis sia abdiko en 1623. Li estas la tria filo de Tokugawa Ieyasu, la unua ŝoguno de la Tokugawa-bakufu.

Kategorio:Japanoj
Kategorio:Ŝogunoj
Bögöt

**Bögöt** estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Sárvár. La loknomo estas praa turka nomo, ja alvenis ankaŭ turkoj kun la hungaroj en 895. La vilaĝo ne estas la sama kun Bögöte.

## Bazaj informoj 
* Areo: 5 km²
* Loĝantaro: 390
* Poŝtkodo: 9612
* Telefonprefikso: 95
* Koordinatoj: 47°15′13″N 16°49'45″E

## Situo 
Bögöt situas ne tro for de ĉefvojo inter Celldömölk kaj Szombathely, krome la fervojo tie disiĝas el Szombathely al Csorna (ĉorna) kaj Celldömölk. Sárvár troviĝas 8 km-ojn.

## Historio 
En la vilaĝo oni trovis tombojn el la ferepoko kaj romianan vojon laŭ **Savaria** (nun Szombathely) kaj **Arrabona** (nun Győr). La unua skriba mencio devenis el 1325.

En Bögöt migra poŝto servas.

## Vidindaĵo 
Bögöt havas mezepokan romkatolikan preĝejon omaĝe al Sankta Francisko.

Kategorio:Vilaĝoj de Hungario
Kategorio:Vilaĝoj de departemento Vas
Felsőmarác

**Felsőmarác** [felŝomarac] estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Körmend. Felső signifas hungare: supra, marác eble estas slava vorto.
eta|Blazono de Felsőmarác
## Bazaj informoj 
* Areo: 17 km² 
* Loĝantaro: 310
* Poŝtkodo: 9918
* Telefonprefikso: 94
* Koordinatoj: 46°55′47″N 16°31'05″E

## Geografio 
Felsőmarác situas en proksimeco de Rába fine de sakovojo.

En Felsőmarác migra poŝto servas.

## Historio 
La unua mencio okazis en formo *"Morouch"* en 1258.

## Vidindaĵoj 
Felsőmarác menciindas mezepoka katolika Preĝejo Elizabeto de Hungario (Felsőmarác). Proksime konstruiĝis kastelo de **Csányi** (ĉanji), kiu dum la kontraŭturkaj bataloj trakonstruiĝis al fortikaĵo-kastelo. Nuntempe restis nur la ŝpuroj. Apude estas parkoarbaro **Himfai** kun artefarita lago. Tiu loko ne mankas el celo de la turistoj. La vilaĝo apartenas al Nacia Parko *Őrség kaj Hanság*.
Yuki Hideyasu

**YUKI Hideyasu** (japane: 結城秀康; naskiĝis la 1-an de marto 1574; mortis la 2-an de junio 1607) estis japana daimio, kiu vivis dum la Azuchi-Momoyama-epoko kaj la komenco de la Edo-epoko.

Li naskiĝis en Hamamatsu-kastelo ĉe la vilaĝo Ofumi, kiel la dua filo de Tokugawa Ieyasu kaj de ties kromedzino, sinjorino Oman. Li estis nomita **Tokugawa Ogimaru**. Oni diras, ke Oman naskis ĝemelojn, kaj ke la frato de Ogimaru fariĝis bonzo en la sanktejo Chiryu en Mikawa post la patro de Oman.

## Eksteraj ligiloj 
* Fukui City Museum (japane) 

Kategorio:Daimioj
Takeda Nobuyoshi

**TAKEDA Nobuyoshi** (japane: 武田 信吉; naskiĝis la 18-an de oktobro 1583; mortis la 15-an de oktobro 1603) estis japana daimio el la frua Edo-epoko.

Li naskiĝis **Tokugawa Fukumatsumaru**, kiel filo de Tokugawa Ieyasu. Oni supozas, ke lia patrino estis Otoma, filino de la vasalo Akiyama Torayasu de la Tadeka-klano.

Kiam Ieyasu kompatis la neniigitan Takeda-klanon, li ŝanĝis la nomon de sia filo al **Takeda Manchiyomaru** kaj poste al **Takeda Shichiro Nobuyoshi**. Li konfidis al la knabo la zorgon pri Anayama en Kai.

Kategorio:Daimioj
Kategorio:Samurajoj
Matsudaira Tadateru

**MATSUDAIRA Tadateru** (japane: 松平忠輝; naskiĝis la 16-an de februaro 1592 en Edo-kastelo; mortis la 24-an de aŭgusto 1683) estis japana daimio dum la Edo-epoko.

Li estis la 6-a filo de Tokugawa Ieyasu. Li naskiĝis dum la jaro de la drako (*tatsu*) kaj ricevis la nomon Tatsuchiyo. Lia patrino estis Sinjorino Chaa (茶阿局, Chaa no Tsubone), kromedzino de Ieyasu. Ieyasu sendis la knabon al vassal, Minagawa Hiroteru, daimio en Shimotsuke.

## Eksteraj ligiloj 
* Matsudaira Tadateru (japane) 

Kategorio:Daimioj
EŭroLudoj

La **EŭroLudoj** () estas geja kaj lesba sporta okazo en Eŭropo.

La EŭroLudoj nomas oficiale **the European Gay and Lesbian Multi-Sports Championships** (esperante: **la Eŭropa Gejaj kaj Lesbaj Mult-Sportaj Ĉampionecoj**).

Simila kiel la Gejaj Ludoj, EŭroLudoj estas sportoj-por-ĉiu-okazo, malfermita por ĉiu, senkonsidera de sekso, aĝo, seksa identiteco aŭ fizikaj kapablecoj.

EŭroLudoj estas du-taga okazo. **Grandaj EŭroLudoj** organizas en la samaj jaroj kiel Olimpiaj ludoj.

## Historio de la EŭroLudoj 
! Jaro
! Loko
! Lando
! Partoprenantoj
! de landoj
! n-ro de sportoj
! notoj
! alia(j) proponanto(j)
|-----
| 1992
| Hago
| Nederlando
| 300
| 5
| 4
|
|
|-
| 1993
| Hago
| Nederlando
| 540
| 8
| 6
|
|
|-----
| 1995
| Frankfurto
| Germanio
| 2000
| 13
|
|
|
|-
| 1996
| Berlino
| Germanio
| 3247
| 18
| 17
|
|
|-----
| 1997
| Parizo
| Francio
| 2000
| 18
| 17
|
| Bruselo; Zuriko
|-
| 1999
| Manĉestro
| Unuiĝinta Reĝlando
| 0
| 0
| 0
| nuligis
| Kolonjo
|-----
| 2000
| Zuriko
| Svislando
| 4500
|
| 19
|
| Hamburgo
|-
| 2001
| Hanovero
| Germanio
| 1500
|
| 7
| malgrandaj EŭroLudoj
|
|-----
| 2003
| Kopenhago
| Danio
| 2200
|
| 7
| malgrandaj EŭroLudoj
|
|-
| 2004
| Munkeno
| Germanio
| 5300
| 38
| 27
|
| Vieno
|-----
| 2005
| Utrecht
| Nederlando
| 2855
| 44
| 9
| malgrandaj EŭroLudoj
|
|-
| 2007
| Antverpeno
| Belgio
|
|
|
| malgrandaj EŭroLudoj
|
|-----
| 2008
| Barcelono
| Hispanio
|
|
|
|
|
|-
| 2011
| ?
|
|
|
|
|
|
|}

## Eksteraj ligiloj 
* EuroGames web site with information about all EuroGames (en dana, nederlanda, angla, franca, germana, hispana)
* queersport.org - European Gay And Lesbian Sports Guide  (en angla)
* European Gay And Lesbian Sport Federation

## Vidu ankaŭ 
* World Outgames / Gay and Lesbian International Sport Association
* Gay Games / Federation of Gay Games

Kategorio:GLAT
Kategorio:Sportaj eventoj
Apuanaj Alpoj

**Apuanaj Alpoj** (itale: *Alpi Apuane*) estas montaro en la nord-okcidenta parto de Toskanio inter la riveroj Magra kaj Serchio (Serkjo). Malgraŭ la nomo, Apuanaj Alpoj ne apartenas al Alpoj sed al Apeninoj.

La montaro deklivas laŭgrade sudokcidenten al Apuana kaj Versilia marbordoj, kaj nordorienten al Lunigiana (Luniĝana) kaj Garfagnana (Garfanjana) valoj.

eta|dekstra|La pozicio de Apuanaj Alpoj en la itala duoninsulo

Alpojn Apuanojn inkludas la provincoj Massa-Kararo kaj Luko (*Lucca*), dum la ekstreman sudan disbranĉiĝon inkludas la Komunumo de Vecchiano (Vekkiano), en Provinco Pizo.

La rivero Serchio (Serkjo) limigas la orientan kaj sudan flankon; la rivero Magra limigas la nordokcidentan flankon. Sudokcidente, tiu montaro apudas rekte la Tirenan maron.

Grandan porcion de la monta masivo inkludas la Natura regiona parko de la Alpi Apuane.

Apuanaj Alpoj karakterizas la pejzaĝon kaj la teritorion de la valo Garfagnana, kiun ĝi laŭiras tutan.

La masivo distingiĝas, pri orogenezo, de la Apenino montaro. Ĝia plej alta monto estas Pisanino (1.946 metrojn).

Menciinda estas la minado de marmoro, kaj ĉefe de la statumarmoro.

## La ĉefaj pintoj 
La ĉefaj montoj de la Alpi Apuane estas:
* *Pisanino* (1946 m), la plej alta pinto
* *Tambura* (1891 m)
* *Cavallo* (1888 m)
* *Pania della Croce* (1858 m)
* *Grondìlice* (1808 m)
* *Contrario* (1788 m)
* ''Pizzo d'Uccello* (1781 m)
* *Sumbra* (1765 m)
* *Sagro* (1749 m), elstaras la zono de Carrara
* *Sella* (1736 m)
* *Alto di Sella* (1723 m)
* *Pizzo delle Saette* (1720 m)
* *Roccandagia* (1717 m), elstaras Campocatino
* *Fiocca* (1709 m)
* *Secca* (1709 m)
* *Corchia* (1676 m), fama por la antro
* *Altissimo* (1589 m)
* *Macina* (1560 m)
* *Croce* (1527 m), kies pinto troviĝas malmulte norde de Monte Sumbra
* *Borla* (1469 m) la unua apuana pinto el nordokcidento
* *Maggiore* (1396 m)
* *Matanna* (1317 m)
* *Croce* (1314 m), kies pinto troviĝas inter Palagnana kaj Fornovolasco
* *Forato* (1231 m), fama por la truo de 20 x 36 metrojn situigita inter la du pintoj
* *Prana* (1218 m)
* *Lieto* (1017 m)
* *Pedone* (1013 m), la monto pli sude de la aro
* *Brugiana* (974 m), disigas Carrara disde Massa
* *Antona'' (907 m), sur la pinto ĉeestas sonorileto

## Interrilataj kapvortoj 
* Monte Tambura
* Monte Pisanino
* Monte Grondìlice
* Pizzo D'Uccello
* Monte Sella
* Monte Forato
* Pania della Croce
* Pania Secca
* Monto Corchia
* Monte Altissimo

## Fotogalerio 

Dosiero:Monte Altissimo.jpg|La Monte Altissimo el Pozzi.
Dosiero:Monte Sagro.JPG|Pizzo d'Uccello el nordo.
Dosiero:Alpi Apuane.JPG|La Alpi Apuane el Marina di Pietrasanta.
Dosiero:Pania Secca.jpeg|La Pania della Croce el sudo.
Dosiero:Altissimoneve.jpg|La Monte Altissimo neĝkovrita (Januaro 2007).
Dosiero:tambura1.jpg|La Monte Tambura neĝkovrita.

Kategorio:Montaroj en Italio
Tokugawa Yorinobu

**TOKUGAWA Yorinobu** (japane: 徳川頼宣; naskiĝis la 28-an de aprilo 1602; mortis la 19-an de februaro 1671) estis japana daimio de la frua Edo-epoko.

Li naskiĝis kiel 10-a filo de Tokugawa Ieyasu kaj ties kromedzino Oman-no-kata sub la nomo *Nagafukumaru*. La 8-an de decembro 1603 li ricevis la feŭdon Mito, kiu antaŭe estis propraĵo de lia pli aĝa frato Takeda Nobuyoshi.

Yorinobu havis kvar gefilojn: lia sukcedinto Tokugawa Mitsusada, Yorizumi, la fondinto de Iyo-Saijo, Inaba-hime, kiu edziniĝis al Ikeda Mitsunaka de Tottori, kaj Matsuhime, kiu edziniĝis al Matsudaira Nobuhira de Yoshii.

Postmorte li ricevis la titolon *Nanryu-in*.

## Eksteraj ligiloj 
* Portreto de Yorinobu

Kategorio:Japanoj
Kategorio:Samurajoj
Kategorio:Daimioj
Tokugawa Yorifusa

**TOKUGAWA Yorifusa** (naskiĝis la 15-an de septembro 1603; mortis la 23-an de aŭgusto 1661) estis japana daimio de la frua Edo-epoko.

Li naskiĝis kiel 9-a filo de Tokugawa Ieyasu kaj estis nomita *Tsuruchiyomaru*.

Inter liaj gefiloj estis Tokugawa Mitsukuni, Matsudaira Yorishige, Matsudaira Yorimoto, Matsudaira Yoritaka kaj Matsudaira Yorio.

Kategorio:Japanoj
Kategorio:Samurajoj
Kategorio:Daimioj
Tokugawa Yoshinao

**TOKUGAWA Yoshinao** (japane: 徳川 義直; naskiĝis la 2-an de januaro 1601; mortis la 5-an de junio 1650) estis japana daimio de la frua Edo-epoko.

Li estis la 7-a filo de Tokugawa Ieyasu kaj ricevis la nomon *Gorotamaru*.

Yoshinao havis du gefilojn: Tokugawa Mitsutomo, kiu sukcedis al li kiel daimio de Owari, kaj Itoko, kiu edziniĝis al Hirohata Tadayuki, kortega nobelo.

Kategorio:Japanoj
Kategorio:Daimioj
Kategorio:Samurajoj
Toku hime

**Toku-hime** (japane: 督姫; naskiĝis en 1565; mortis la 3-an de marto 1615) estis japana princino dum la Sengoku-epoko kaj Edo-epoko.

Ŝi estis la dua filino de Tokugawa Ieyasu kaj estis konata ankaŭ sub la nomoj **Ofū**, **Tomiko**, **Harima-gozen** kaj **Ryōshō-in**.

Kategorio:Japana nobelaro
Kategorio:Japanaj princinoj
Rábapaty

**Rábapaty** [rabapatj] estas unuigita vilaĝo en Hungario en regiono Okcidenta Transdanubio, en departemento Vas (Hungario), en Distrikto Sárvár.
## Bazaj informoj 
* Areo: 21 km² 
* Loĝantaro: 1750
* Poŝtkodo: 9641
* Telefonprefikso: 95
* Koordinatoj: 47°18′07″N 16°55'39″E

## Situo 
Rábapaty situas laŭ maldekstra bordo de Rába. Sárvár troviĝas 6, Szombathely 30, Budapeŝto 199 km.

## Historio 
La unua mencio pri *Paty* okazis en 1293, pri *Rábabogyoszló* en 1274. Tie longe estis 3 memstaraj vilaĝoj **Alsópaty**, **Felsőpaty** kaj *Rábabogyoszló*, kiuj unuiĝis en 1974.

## Vidindaĵoj 
Vidindaĵoj estas Kastelo de Rábapaty el la 17-a jarcento kaj romkatolika Preĝejo Naskiĝo de Maria (Rábapaty) el la 16-a jarcento.

## Famuloj 
En Alsópaty naskiĝis:
* episkopo László Esterházy
* episkopo László Pál Esterházy
* abato György Szluha.
Nikko Toŝo-gu

[eta|240px|dekstra|Partoprenantoj de la *Parado de la mil batalantoj*, parto de la printempa kaj aŭtuna [matsuri ĉirkaŭ la Tosho-gu]]
eta|240px|dekstra|Detaloj de la ĉizaĵoj
**Tosho-gu** () estas ŝintoa sanktejo en la urbo Nikko, gubernio Toĉigi, Japanio. Ĝi estas la maŭzoleo de Tokugawa Ieyasu, la fondinto de la Tokugawa-dinastio, ekkonstruita en 1617 de lia filo Tokugawa Hidetada kaj finkonstruita de la tria ŝoguno kaj nepo de Ieyasu, Tokugawa Iemitsu.

En 1999 ĝi estis enlistigita de UNESKO kiel Monda Heredaĵo. La restoj de Ieyasu troviĝas en la sanktejo.

Ok konstruaĵoj kaj du glavoj estas naciaj kulturaj trezoroj de Japanio, inter ili:
* la ĉefa halo, *honden*
* la ŝtona halo, *ishi-no-ma*
* la ena sanktejo, *haiden*
* la pordego *yomei-mon* (陽明門, „pordo de la suna lumo“), konstruita en 1636.

Centoj de ŝtonaj ŝtuparoj gvidas tra kriptomeria arbaro al tombo de Ieyasu en la plej ena zono de la sanktejo (*okunoin*). La restoj de Ieyasu troviĝas en bronza urno, en malgranda sanktujo, la *okusha hoto*.

Tre imponaj estas la kriptomerioj plantitaj de la daimio Matsudaira Masatsuna okaze de la 32-a mortdatreveno de Ieyasu (antaŭ pli ol 300 jaroj), dum periodo de pli ol 20 jaroj. Ankoraŭ nuntempe ekzistas pluraj miloj da ili.

## Fotogalerio 

dosiero:NikkoYomeimonInsideView5200.jpg|*Yomei-mon*, ankaŭ *higurashi-mon*
dosiero:NikkoYomeimonJoinery.jpg|Detaloj de la *yomei-mon*
dosiero:NikkoStable5227.jpg|La sankta ĉevalejo
dosiero:Three Wise Monkeys,Tosho-gu Shrine.JPG|La fama ĉizaĵo de la tri simioj sur la ĉevalejo
dosiero:NikkoKaramonHaidenHonden.jpg|*Kara-mon*, poste *haiden* kaj *honden*
dosiero:NikkoKaramonCarvings5205.jpg|Detaloj de la *kara-mon*
dosiero:NikkoCastGate.jpg|La plej ena torijo el metalo
dosiero:NikkoHoto5147.jpg|La *okusha hoto* kun la urno de Ieyasu

## Vidu ankaŭ 
* Tokugawa Ieyasu
* Tokugawa Iemitsu
* Nikko

## Eksteraj ligiloj 
* Oficiala ttt-ejo de la Tosho-gu (japane) 
* Informoj pri Nikko (angle) 
* Columbia University pri Tosho-gu (angle)
* 日光祭礼絵巻 (japane kaj angle) 

Kategorio:Ŝintoismo
Kategorio:Gubernio Toĉigi
Kategorio:Konstruaĵoj en Japanio
Jákfa

**Jákfa** estas malgranda unuigita vilaĝo en Hungario en regiono Okcidenta Transdanubio, en departemento Vas (Hungario), en Distrikto Sárvár. Ják estas praa hungara familia nomo, fa estas mallonga formo de vilaĝo.

## Bazaj informoj 
* Areo: 20&nbsp;km² 
* Loĝantaro: 540
* Poŝtkodo: 9643
* Telefonprefikso: 95
* Koordinatoj: 47°20′27″N 16°57'21″E

## Situo 
La vilaĝo situas proksime de maldekstra bordo de Rába, havanta trairan flankovojon. Sárvár troviĝas 12, Bük 20, Celldömölk 21, Szombathely 35, Győr 76, Budapeŝto 196&nbsp;km-ojn.

## Historio 
Dum la historio iamaj vilaĝoj **Rábakövesd** en 1914 kaj **Terestyénfa** en 1928 aliĝis al Jákfa. Vilaĝservoj estas infanĝardeno, migra poŝto.

## Vidindaĵoj 
* romkatolika Preĝejo Sankta Mikaelo (Jákfa)
* skulptaĵon pri Johano Nepomuka

## Fontoj 
* https://hu.wikipedia.org/wiki/J%C3%A1kfa
William Adams

eta|240ra|William Adams
[eta|240ra|*William Adams kaj [Tokugawa Ieyasu renkontiĝas.* Detalo de japana mapo, printita de Pieter van der Aa, 1707]]
**William Adams** (naskiĝis la 24-an de septembro 1564 en Gillingham, Kent, Anglio; mortis la 16-an de majo 1620 en Hirado, Nagasaki (prefektujo), Japanio) vojaĝis kiel unua anglo sur la nederlanda ŝipo *de Liefde* al Japanio, vivis tie ĝis sia morto kaj estas verŝajne la unua eŭropano, kiu ricevis la titolon samurajo.

Adams, William
Adams, William
Adams, William
Senhime

[eta|Senhime kaj Honda Heihachirō, pentrita en la 17-a jarcento, arta muzeo Tokugawa, [Nagojo.]]

**Senhime** (japane: 千姫; naskiĝis la 11-an de aprilo (la 26-an de majo laŭ la gregoria kalendaro), 1597; mortis la 6-an de februaro (11-an de marto), 1666) estis la plej aĝa filino de la ŝoguno Tokugawa Hidetada kaj de ties edzino Oeyo. Ŝi naskiĝis dum la Sengoku-epoko de la historio de Japanio.

Ŝia patraflanka avo estis la fondinto de la Tokugawa-dinastio, Tokugawa Ieyasu; ŝia patrinflanka avo estis Azai Nagamasa; la patrino de ŝia patrino estis Oichi, fratino de Oda Nobunaga.

Kategorio:Japana nobelaro
Maeda Toshiie

**MAEDA Toshiie** (japane: 前田 利家; naskiĝis la 15-an de januaro 1539 en Arako, Japanio; mortis la 27-an de aprilo 1599) estis unu el la ĉefaj generaloj de Oda Nobunaga je la fino de la Sengoku-epoko. Lia patro estis Maeda Toshimasa. Li estis la 4-a el 7 fratoj. Lia infannomo estis *Inuchiyo* (犬千代), sed oni konis lin ĉefe per la nomo *Yari no Mataza* (槍の又左).

## Eksteraj ligiloj 
* Anoj de la Maeda-klano (angle) 

Kategorio:Diigitaj japanoj
Kategorio:Daimioj
Kategorio:Naskiĝintoj en 1539
Hime

***Hime*** (japane: 姫) estas titolo de princino de la nobelaro. *Hime* povas ankaŭ signifi *ineca* aŭ simple *malgranda* kiam oni uzas ĝin kun aliaj vortoj, ekzemple *hime-gaki* (malalta heĝo).

## Proverbo
**Ichi hime ni taro* (一姫二太郎) "*Unua bebo, knabino. Dua bebo, knabo*": tio signifis komence, ke estis pli facile al patrino havi filinon unue, ĉar ŝi tiel gajnis sperton antaŭ eduki knabon.

## Uzo
### Historie
* Himiko: iuj kredas, ke *himiko* estas transskribo de la japana al la ĉina de *himemiko* aŭ ina ŝamano.
* Sen hime (princino Sen, la plej aĝa filino de la ŝoguno Tokugawa Hidetada)
* Soga no kitashihime (filino de la imperiestro Kimmei)
* Toku hime (1565–1615) (dua filino de Tokugawa Ieyasu)
* Tokuhime (filino de Oda Nobunaga)
* Komatsuhime (filino de Honda Tadakatsu)
* Nohime (edzino de Oda Nobunaga)

### Literature
* Kaguya Hime (La lunprincino, folkloro)

### Popolkulture
* Anmitsu Hime (La sukerprincino, animeo kaj mangaserioj)
* Mai-HiME (animeo; fakte, tie ĉi "HiME" estas akronimo signifanta "Highly-advanced Materializing Equipment")
* Mononoke Hime (Princino Mononoke, filmo)

### Kastelo
* Himeĵi-Kastelo

## Vidu ankaŭ
* Tenno


*
Culemborg

Dosiero:Loudspeaker.svg**Culemborg** ()
estas urbo kaj municipo en la regiono Betuwe, en la nederlanda provinco Gelderland. Laŭ la stato de  en la municipo vivis  sur areo de  kvadrataj kilometroj (de kiu 1,49&nbsp;km² estas akvo), kio rezultigas loĝdenson de  loĝantoj/km². 

La teritorio havas komunan limon kun . Interne de la komunumaj limoj ne estas aliaj vilaĝoj, vilaĝetoj aŭ loĝlokoj.

Culemborg havis 10 369 domojn en 2004, estis 1430 entreprenoj kaj ĉirkaŭ 10 300 laborlokoj (2005).

eta|maldekstra|Malnova urbopordego en Culemborg.

Kategorio:Urboj de Nederlando
Kategorio:Loĝlokoj en Gelderlando
Kategorio:Municipoj de Gelderlando
Vasalja

**Vasalja** [vaŝalja], germane **Walschenau** estas malgranda vilaĝo en Hungario en regiono Okcidenta Transdanubio, en departemento Vas (Hungario), en Distrikto Körmend. La loknomo estas hungare: subaĵo de fero (feron komprenu, kiel ĉi tiu departemento).
eta|maldekstre|Preĝejo de Vasalja (Pinkaszentkirály)

## Bazaj informoj 
* Areo: 11 km²
* Loĝantaro: 340
* Poŝtkodo: 9921
* Telefonprefikso: 94
* Koordinatoj: 47°00′54″N 16°31'20″E

## Situo 
Vasalja troviĝas de Körmend 5 km-ojn.
eta|Kampanilo de Vasalja

## Historio 
La unua mencio pri la vilaĝo devenis el 1418. Vasalja en 1919 trovis sin ĉe la nova landlimo de Aŭstrio. Post 1945 **fer-kurteno** konstruiĝis laŭ la aŭstra limo. La vilaĝo estis vizitebla nur per permesilo. En 1989 la fer-kurteno nuliĝis, oni trovis ĉe la limo netuŝitan zonon dum 40 jaroj. Tiu limo nun apartenas al interna zono de Schengen, tial la limo estas trairebla ie ejn senkontrole.

Parto de la vilaĝo estas *Pinkaszentkirály,* iam memstara vilaĝo. En Vasalja migra poŝto servas.

## Vidindaĵoj 
Vasalja havas romkatolikan Preĝejo Stefano la 1-a. Vilaĝa domo estas memoraĵo pri popola konstruado. Fine estas kampanilo.

## Famuloj 
En la iama Pinkaszentkirály naskiĝis sportpafisto Lajosné Kisgyörgy.

## Fontoj 
* WikiTrans
8-a Brazila Kongreso de Esperanto

La **8-a Brazila Kongreso de Esperanto** okazis en Vitória de la 21-a ĝis la 24-a de novembro 1926.

La Organiza Komitato de la 8-a Brazila Kongreso de Esperanto estis la jena:
Prezidanto: Carlos Xavier Paes Barreto; Vicprezidanto: Mirabeau Pimentel; Ĝenerala Sekretario: Luís Carlos Porto Carreiro Neto; 1-a Sekretario: Arnulpho Matos; 2-a Sekretario: Heloisa Espindola de Araújo; 1-a Kasisto: José Osório de Miranda; 2-a Kasisto: Odilo Pinto.

La solena malfermo okazis ĉe la Leĝodonanta Palaco kaj per aklamo estis elektitaj altabliĝi la jenaj homoj:
Prezidanto: Everardo Backheuser; Vicprezidantoj: José Arthur Boiteux, Arthur Lourenço de Araújo Primo kaj Guilherme Azambuja Neves; Ĝenerala Sekretario: Luís Carlos Porto Carreiro Neto; 1-a Sekretario: Irani Baggi de Araújo; 2-a Sekretario: Antoninha Barnum; 3-a Sekretario: João Viana; 4-a Sekretario: Berger Bertalan.

La subŝtata estro oficiale apogis la kongreson kaj konsideris la kongresistojn gastoj de la Ŝtato.

Okaze de la ferma kunsido estis prezentita deziresprimo al la subŝtata Prezidanto, D-ro Florentino Ávidos, kiu apogis la kongreson ne nur morale sed ankaŭ materiale.

08
Kategorio:Esperanto-renkontiĝoj en 1926
Kategorio:1926 en Brazilo
Vashosszúfalu

**Vashosszúfalu** [vaŝhosufalu] estas malgranda vilaĝo en Hungario en regiono Okcidenta Transdanubio, en departemento Vas (Hungario), en Distrikto Sárvár. La loknomo estas hungare: fero-longa-vilaĝo.

## Bazaj informoj 
* Areo: 14 km²
* Loĝantaro: 450
* Poŝtkodo: 9674
* Telefonprefikso: 95
* Koordinatoj: 47°06′41″N 17°03'40″E

## Situo 
Vashosszúfalu situas inter Szombathely kaj Veszprém laŭ la ĉefvojo. Sárvár troviĝas 21, Vép 38, Szombathely 42, Budapeŝto 178 kilometrojn http://www.tavolsag.hu/index.asp?go=tavolsag&i1=20349&i2=9566 .

## Historio 
La unua mencio pri la vilaĝo devenis el 1332 en formo *"Huzyupereszteg"*. Post la mezepoko la turkoj faris senhoma la vilaĝon. La refondiĝo en 1612 okazis.

En Vashosszúfalu migra poŝto servas.

## Vidindaĵoj 
La komunumo havas romkatolikan preĝejon omaĝe al Sankta Vendelo konstruita en 1768 kaj skulptaĵon pri Stefano la 1-a (Hungario).

Kategorio:Vilaĝoj de Hungario
Kategorio:Vilaĝoj de departemento Vas
Vassurány

260ra|eta|dekstra|Katolika preĝejo de Vassurány
300ra|eta|dekstra|Kastelo de Sigray-Schilson en Vassurány
**Vassurány** (vaŝuranj) estas vilaĝo en Hungario en regiono **Okcidenta** Transdanubio, en departemento Vas (Hungario), en subregiono Szombathely. Surány estas praa hungara nomo.

## Bazaj informoj 
* Poŝta kodo: 9741
* Areo: 10 &nbsp;km²

Loĝantaro: 890

## Situo 
Vassurány najbaras kun Szombathely, situanta laŭfervoje inter Szombathely kaj Sopron, krome estas ne tro for de vojo Szombathely kaj Bük.

## Historio 
Pli frue en la vilaĝo romianoj loĝis. En la katolika preĝejo pri **Nia Beata Damo** estas enkonstruitaj romianaj tomboŝtonoj. La baroka kastelo de **Sigray**, poste **Schilson** konstruiĝis en 1723. Nun en la kastelo funkcias lernejo, infanĝardeno, biblioteko kaj kuracejo.
200ra|eta|maldekstra|Romiana tomboŝtono enmure de la preĝejo

Kategorio:Vilaĝoj de Hungario
Kategorio:Vilaĝoj de departemento Vas
Maeda (klano)

**Maeda** (japane: 前田) estis potenca samuraja klano en la historia Japanio. Ĝi estis branĉo de la Sugawara-klao.

Ili estris la regiono Kaga el sia ĉefsidejo en Kanazawa de 1583 ĝis la Meiji-restarigado en 1868. Kanazawa-kastelo kaj la ĝardeno kenroku-en estas kulturaj heredaĵoj de la Maeda-klaon.

La eble plej fama ano de tiu klano estis Maeda Toshiie (1538-1599), filo de Toshimasa. Toshiie estis unu el la ĉefaj generaloj de Oda Nobunaga kaj batalis poste kontraŭ Hojo sub la komando de Toyotomi Hideyoshi. En Kanazawa videblas sanktejo, Oyama-jinja, konstruita honore al li.

Kategorio:Japana nobelaro
Vasasszonyfa

**Vasasszonyfa** [vaŝasonjfa] estas malgranda unuigita vilaĝo en Hungario en regiono Okcidenta Transdanubio, en departemento Vas (Hungario), en Distrikto Szombathely. La loknomo signifas hungare: fero-virino-vilaĝ', signifante tion, ke la vilaĝo estis reĝina bieno.

## Bazaj informoj
* Poŝtkodo: 9744
* Areo: 11 &nbsp;km²
* Loĝantaro: 390
* Telefonprefikso: 94

## Situo
Vasasszonyfa situas inter Csepreg kaj Szombathely laŭ flankovojo. La lasta urbo troviĝas 10 km-ojn.

## Historio
La unua mencio devenis el 1284 en formo *"Ozun"* (=virino). Dum la historio estis 2 memstaraj vilaĝoj **Kisasszonyfalva** kaj **Nagyasszonyfalva**, kiuj unuiĝis en 1937.

En Vasasszonyfa migra poŝto servas.

## Vidindaĵoj
* romkatolika mezepoka Preĝejo Ĉieliro de Maria (Vasasszonyfa), dum la baroko pligrandigita
eta|maldekstre|Katolika preĝejo en Vasasszonyfa
eta|Panoramo en Vasasszonyfa
Hojo Ujimasa

**Hojo Ujimasa** (japane: 北条氏政; naskiĝis en 1538; mortis la 10-an de aŭgusto 1590) estis la kvara estro de la Hojo-klano kaj daimio de Odawara-kastelo.

Li komandis dum multaj bataloj kaj retiriĝis en 1590. Lia filo Hojo Ujinao fariĝis klanestro, sed dum la sama jaro malvenkis kontraŭ Toyotomi Hideyoshi kaj devis memmortigi sin kun sia frato Hojo Ujiteru.

Kiel multaj samurajoj, kiuj devis mortigi sin per *seppuku* Ujimasa verkis mortpoemon:

::*Aŭtuna vespervento*
::*Forblovu la nubojn, kiuj amasiĝas*
::*Super la pura luna lumo.*
::*Kaj nebulojn, kiuj kaŝas nian menson,*
::*Ankaŭ tiujn, forbalau.*

::*Nun ni malaperas*
::*Do, kion pensi pri tio?*
::*De la ĉielo ni venis*
::*Nun ni rajtas reiri*
::*Tio estas almenaŭ unu vidpunkto.*

## Referencoj 
* Turnbull, Stephen (1998). 'The Samurai Sourcebook'. London: Cassell & Co.

Kategorio:Samurajoj
Kategorio:Sinmortigintoj
Senpintigita 5-ĉelo

{{Hiperpluredro
|nomo=Senpintigita 5-ĉelo
|bildo=Schlegel half-solid truncated pentachoron.png
|bildo-priskribo=Figuro de Schlegel kun kvaredraj ĉeloj montritaj
|speco=Uniforma plurĉelo
|ĉeloj=5 kvaredroj (3.3.3) 25ra  5 (*3.6.6*) 25ra
|edroj=20 {3}  10 {6}
|lateroj=40
|verticoj=20
|CD=(o)-(o)-o-o
|Schl=t0,1{3,3,3}
|grupo=A4, [3,3,3]
|propraĵoj=Konveksa
|vbildo=Truncated pentachoron-verf.png
|vfiguro=Egallatera triangula piramido (malregula kvaredro)  (3 senpintigitaj kvaredroj kaj 1 kvaredro kuniĝas je ĉiu vertico)
|B=Tip
}}
En geometrio, la **senpintigita 5-ĉelo** estas konveksa uniforma plurĉelo. Kiel la nomo sugestas, ĝi povas esti farita per tranĉo de la regula 5-ĉelo je 1/3 de la latera longo.

Dum la tranĉo la 5 kvaredraj ĉeloj de la fonta 5-ĉelo iĝas senpintigitajn kvaredrojn, kaj la novaj 5 kvaredraj ĉeloj aperas en lokoj de la originalaj verticoj.

Ĝi estas barita per 10 ĉeloj: 5 kvaredra, kaj 5 senpintigis kvaredra.

La senpintigis kvaredroj estas kunigitaj unu al la alia tra iliaj seslateraj edroj, kaj al la kvaredroj tra iliaj triangulaj edroj.

## Projekcioj 
La kvaredro-unua paralela projekcio de la senpintigita 5-ĉelo en 3-dimensian spacon estas jena:
* La projekcia koverto estas senpintigita kvaredro.
* Unu el la senpintigitaj kvaredraj ĉeloj projekciiĝa al la tuta koverto.
* Unu el la kvaredraj ĉeloj projekciiĝas al kvaredro situanta je centro de la koverto.
* Kvar malregulaj kvaredroj tuŝas la triangulajn edrojn de la koverto kaj estas koneksaj al la centra kvaredro per 4 radiusaj lateroj. Ĉi tiuj estas la bildoj de la ceteraj 4 kvaredraj ĉeloj.
* Inter la centra kvaredro kaj 4 seslateraj edroj de la koverto estas 4 neuniformaj senpintigitaj kvaredroj kiuj estas la bildoj de la 4 ceteraj senpintigitaj kvaredraj ĉeloj.

Ĉi tiu aranĝo de ĉeloj en projekcio estas analoga al aranĝo de edroj en la edro-unua projekcio de la senpintigita kvaredro en 2-dimensian spacon. Tiel la senpintigita 5-ĉelo povas esti konsiderata kiel la 4-dimensia analogo de la senpintigita kvaredro.

## Bildoj 
## Alternativaj nomoj 
* Senpintigita kvinĉelo
* Senpintigita 4-simplaĵo

## Vidu ankaŭ 
* Senpintigita 4-hiperkubo
* Senpintigita 16-ĉelo
* Senpintigita 24-ĉelo
* Senpintigita 120-ĉelo
* Senpintigita 600-ĉelo
* 5-ĉelo
* Uniforma plurĉelo
* Senpintigita kvaredro

## Eksteraj ligiloj 
* 

Kategorio:Plurĉeloj
Senpintigita 24-ĉelo

{{Hiperpluredro
|nomo=Senpintigita 24-ĉelo
|bildo=Schlegel half-solid truncated 24-cell.png
|bildo-priskribo=Figuro de Schlegel kun kubaj ĉeloj montritaj
|bildo1=Schlegel half-solid cantitruncated 16-cell.png
|bildo1-priskribo=Figuro de Schlegel kun 8 el 24 senpintigitaj okedraj ĉeloj montritaj
|speco=Uniforma plurĉelo
|Schl=t0,1{3,4,3}  t0,1,2{3,3,4}  t0,1{31,1,1} 
|CD=(o)-(o)4o-o  o4(o)-(o)-(o)  (o)3(o)o3o
|ĉeloj=24 senpintigitaj okedroj (4.6.6) 25ra  24 kuboj (4.4.4) 25ra
|edroj=144 kvadratoj {4}  96 seslateroj {6}
|lateroj=384
|verticoj=192
|grupo=F4 [3,4,3]  B4 [3,3,4]  D4 [31,1,1]
|propraĵoj=Konveksa
|vbildo=Truncated 24-cell-verf.png
|vfiguro=Egallatera triangula piramido (malregula kvaredro)  (3 senpintigitaj okedroj kaj 1 kubo kuniĝas je ĉiu vertico)
}}
En geometrio, la **senpintigita 24-ĉelo** estas konveksa uniforma plurĉelo. Kiel la nomo sugestas, ĝi povas esti farita per tranĉo de la regula 24-ĉelo je 1/3 de la latera longo.

Ĝi estas barita per 48 ĉeloj: 24 kuboj, kaj 24 senpintigis okedroj.

## Strukturo 
La 24 kubaj ĉeloj estas kunigitaj tra iliaj kvadrataj edroj al la senpintigitaj okedroj; la 24 senpintigitaj okedroj estas kunigitaj unu al la alia tra iliaj seslateraj edroj.

## Projekcioj 
La paralela projekcio de la senpintigita 24-ĉelo en 3-dimensian spacon, kun senpintigita okedro unua, estas jena:

* La projekcia koverto estas senpintigita kubokedro.
* 2 el la senpintigitaj okedraj ĉeloj projekciiĝas sur senpintigitan okedron kuŝantan en centro de la koverto.
* 6 kvadrataj prismoj kunigantaj kvadratajn edrojn de ĉi tiu centra senpintigita okedro kun centraj partoj de oklateraj edroj de la senpintigita kubokedro estas la bildoj de 12 el la kubaj ĉeloj, po 2 ĉeloj al ĉiu bildo.
* 12 kvadrataj edroj de la senpintigita kubokedro estas la bildoj de la ceteraj 12 kubaj ĉeloj.
* 6 oklateraj edroj de la senpintigita kubokedro estas la bildoj de 6 el la senpintigitaj okedraj ĉeloj.
* 8 ne-uniformaj senpintigitaj okedroj situantaj inter seslateraj edroj de la projekcia koverto kaj la centra senpintigita okedro estas la bildoj de la ceteraj 16 senpintigitaj okedraj ĉeloj, po 2 ĉeloj al ĉiu bildo.

## Bildoj 
## Vidu ankaŭ 
* Senpintigita 5-ĉelo
* Senpintigita 4-hiperkubo
* Senpintigita 16-ĉelo
* Senpintigita 120-ĉelo
* Senpintigita 600-ĉelo
* 24-ĉelo

Kategorio:Plurĉeloj
Senpintigita 4-hiperkubo

{{Hiperpluredro
|nomo=Senpintigita 4-hiperkubo
|bildo=Schlegel half-solid truncated tesseract.png
|bildo-priskribo=Figuro de Schlegel kun kvaredraj ĉeloj montritaj
|speco=Uniforma plurĉelo
|ĉeloj=8 *3.8.8* 25ra  16 kvaredroj (3.3.3) 25ra
|edroj=64 trianguloj {3}  24 oklateroj {8}
|lateroj=128
|verticoj=64
|Schl=t0,1{4,3,3}
|CD=(o)4(o)3o3o
|grupo=A4, [4,3,3]
|propraĵoj=Konveksa
|vbildo=Truncated tesseract verf.png
|vfiguro=Egallatera triangula piramido (malregula kvaredro)  (3 senpintigitaj kuboj kaj 1 kvaredro kuniĝas je ĉiu vertico)
}}
En geometrio, la **senpintigita 4-hiperkubo** estas konveksa uniforma plurĉelo.

Ĝi estas barita per 24 ĉeloj: 8 senpintigitaj kuboj, kaj 16 kvaredroj.

## Konstruado 
Kiel la nomo sugestas, la senpintigita 4-hiperkubo povas esti konstruita per senpintigo de verticoj de la regula 4-hiperkubo je 1/(\sqrt{2}+2) de latera longo. Regula kvaredro estas formita anstataŭ ĉiu fortranĉita vertico.

## Projekcioj 
[400ra|maldekstra|eta|[Stereobildo de 3-dimensia projekcio de senpintigita 4-hiperkubo.]]

La senpintigita-kubo-unua paralela projekcio de la senpintigita 4-hiperkubo en 3-dimensian spacon estas jena:
* La projekcia koverto estas kubo.
* 2 el la senpintigitaj kubaj ĉeloj projekciiĝas sur senpintigitan kubon enskribitan en la kuba koverto.
* La aliaj 6 senpintigitaj kubaj ĉeloj projekciiĝas sur la kvadratajn edrojn de la koverto.
* La 8 neregulaj kvaredroj inter la koverto kaj triangulaj edroj de la centra senpintigita kubo estas la bildoj de la 16 kvaredraj ĉeloj, po 2 ĉeloj al ĉiu bildo.

## Bildoj 
## Vidu ankaŭ 
* Senpintigita 5-ĉelo
* Senpintigita 16-ĉelo
* Senpintigita 24-ĉelo
* Senpintigita 120-ĉelo
* Senpintigita 600-ĉelo
* 4-hiperkubo
* Uniforma plurĉelo

## Eksteraj ligiloj 
* 2. Konveksaj uniformaj plurĉeloj bazitaj sur la 4-hiperkubo (8-ĉelo) kaj 16-ĉelo - modelo 13
* Papera modelo de senpintigita 4-hiperkubo

Kategorio:Plurĉeloj
Kaspia ŝterno

La **Kaspia ŝterno** (*Hydroprogne caspia*, eksa *Sterna caspia*; aŭ *Hydroprogne tschegrava*) estas specio de birdo de la familio de Laredoj de la subfamilio de Ŝternenoj.

## Disvastiĝo 
Temas pri specio tutmonde distribuita sed tre disigita. Spite sian ampleksega teritorio, tiu birdo estas ununurtipa, tio estas ne havas akceptitajn subspeciojn. En Novzelando ĝi estas konata ankaŭ per la vorto de Maorioj nome *Taranui*.

La reprodukta medio estas grandaj lagoj kaj oceanaj marbordoj de Norda Ameriko (inkludante la Grandaj Lagoj), kaj loke en Eŭropo (ĉefe ĉirkaŭ la Balta Maro kaj la Nigra Maro), Azio, Afriko kaj Aŭstralazio (Aŭstralio kaj Novzelando). Nordamerikaj birdoj migras al sudaj marbordoj, Karibio kaj pli norda Suda Ameriko. Eŭropaj kaj aziaj birdoj vintras en la tropikoj de la Malnova Mondo, ekzemple el Balta Maro ĝis rivero Niĝero en okcidenta Afriko aŭ el la rusia rivero Volgo ĝis la Persa golfo. Afrikaj kaj Aŭstralaziaj birdoj estas loĝantaj aŭ disiĝas al mallongaj distancoj.

## Aspekto 
[eta|maldekstre|300ra|Plenkreskulo kaj junulo. [Ystad 2011.]]
Temas pri la ŝterno plej granda en la mondo, 48–56 cm longa, kun enverguro de 127–140 cm kaj pezo de 574–782 g.

## Kutimoj 
[eta|maldekstre|Ovo de *Hydroprogne caspia* - [MHNT]]
Ili manĝas ĉefe fiŝojn per plonĝado post alta flugglitado. Ili manĝas eventuale ankaŭ grandajn insektojn kaj eĉ idojn kaj ovojn de aliaj birdoj. Ili povas flugi ĝis 60 km for de la reprodukta kolonio por fiŝkapti; tiu ĉi specio ofte fiŝkaptas ankaŭ en nesalakvaj lagoj kiom ĉemare.

## Referencoj 
## Bibliografio 
*  Ne minacata
* Burnie, David & Wilson, Don E. (editors) (2001): [Caspian Tern]. ''In: Smithsonian Institution Animal: The Definitive Visual Guide to the World's Wildlife*: 307. Washington DC & New York, Smithsonian Institution & Dorling Kindersley Publishing. ISBN 0-7894-7764-5
* Collinson, M. (2006). Splitting headaches? Recent taxonomic changes affecting the British and Western Palaearctic lists. *British Birds* **99**(6): 306-323.
* Falla RA, Sibson RB & Turbot EG (1966) *A Field guide to the birds of New Zealand*. Collins, London (ISBN 0-00-212022-4)
* Harrison, Peter (1988): *Seabirds (2nd edition)*. Christopher Helm, London ISBN 0-7470-1410-8
* National Geographic Society (2002): *Field Guide to the Birds of North America*. National Geographic, Washington DC. ISBN 0-7922-6877-6
* Sibley, David Allen (2000): *The Sibley Guide to Birds''. Alfred A. Knopf, New York. ISBN 0-679-45122-6

Kategorio:Ŝternoj
Kategorio:Birdoj de Aŭstralio
Kategorio:Birdoj de Nordameriko
Kategorio:Birdoj de Sudameriko
Kategorio:Birdoj de Eŭropo
Kategorio:Birdoj de Azio
Kategorio:Birdoj de Afriko
Unuforma kontraŭprisma prismo

{{Hiperpluredro
|nomo=Aro de unuformaj kontraŭprismaj prismoj
|bildo=Square antiprismatic prism.png
|bildo-priskribo=Figuro de Schlegel de ekzempla kvadrata kontraŭprisma prismo
|speco=Prisma uniforma plurĉelo
|Schl=s{p,2}x{}
|CD=( )Image:CDW_p.png( )2( )2(o)
|ĉeloj=2 *p*-lateraj kontraŭprismoj,  2 *p*-lateraj prismoj  *2p* triangulaj prismoj
|edroj=4p trianguloj {3}, 4p kvadratoj {4} kaj 4 regulaj *p*-lateroj {p}
|lateroj=10p
|verticoj=4p
|vfiguro=neregula kvarlatera piramido
|vbildo=Square antiprismatic prism verf.png
|grupo=[2p] x [ ]
|propraĵoj=Konveksa se la baza kontraŭprismo estas konveksa
|retbildo=Square antiprismatic prism net.png
}}
En 4-dimensia geometrio, **unuforma kontraŭprisma prismo** estas unuforma plurĉelo kun du unuformaj kontraŭprismaj ĉeloj en du paralelaj 3-hiperebenoj, koneksaj per unuformaj prismaj ĉeloj inter respektivaj edroj de la kontraŭprismoj.

Konveksaj unuformaj kontraŭprismaj prismoj

Nekonveksaj unuformaj kontraŭprismaj prismoj

## Vidu ankaŭ 
* Prismo
* Kontraŭprismo
* Duprismo
* Granda kontraŭprismo

## Eksteraj ligiloj 
* Unuformaj hiperpluredroj en kvar dimensioj, George Olshevsky
* Konveksaj unuformaj prismaj plurĉeloj

Kategorio:Plurĉeloj
Kategorio:Prismosimilaĵoj